Marcel Ciolacu a fost întrebat, joi, în cadrul unei conferințe de presă, despre numărul de candidați la alegerile locale din 9 iunie care au dosare penale.
„Nu cunosc, îmi cer scuze, nu cunosc...”, a răspuns liderul PSD.
Făcându-se referire la Robert Negoiță, Ciolacu a spus că nu cunoaște dacă are sau nu dosar penal.
„Este trimis în judecată? Este posibil ca eu - Marcel Ciolacu, de fapt sunt ferm convins, să am plângeri făcute la DNA. Asta nu înseamnă că am dosar penal. Cu toate că pe fond e înregistrată o plângere penală, fiindcă presupun că s-a făcut o plângere pentru o faptă penală.
Ciolacu explică diferența între a fi trimis în judecată și a fi cercetat
Mie, acum un an de zile, îmi veneau de la primăria Buzău clasări pe plângeri făcute când am fost viceprimar. Dra cred că nu e om care a lucrat în administrație să nu aibă.
Dar e o diferență mare între a avea o plângere, a fi în cercetare și a fi trimis în judecată”, a afirmat șeful PSD.